ΓΡΑΠΤΗ ΕΡΩΤΗΣΗ E-0488/00

υποβολή: Werner Langen (PPE-DE) προς την Επιτροπή

(24 Φεβρουαρίου 2000)

Θέμα: Το παραδεκτό των παράλληλων εισαγωγών

Σύμφωνα με το άρθρο 7, της οδηγίας περί σημάτων της ΕΕ (89/104/ΕΟΚ)(1), η αρχή των ορίων του δικαιώματος που παρέχει το σήμα στην Κοινότητα ισχύει στη νομοθεσία περί εμπορικών σημάτων των κρατών μελών της ΕΕ από το 1995 αντί της αρχής που εφαρμοζόταν προηγουμένως σε πολλά κράτη μέλη για τη διεθνή ανάλωση των δικαιωμάτων. Από τότε δεν προβλέπονται πλέον οι παράλληλες εισαγωγές προϊόντων που φέρουν εμπορικό σήμα. Στην έκθεσή της της 1ης Δεκεμβρίου 1999, η Επιτροπή δεν διευκρινίζει εάν και κατά πόσονποστηρίζει τη διατήρηση ή την τροποποίηση της ισχύουσας αρχής για τα όρια του δικαιώματος που παρέχει το σήμα.

Λαμβάνονταςπόψη τα ανωτέρω:

1. Ποια είναι η θέση της Επιτροπής ως προς το ζήτημα της διεθνούς ανάλωσης των δικαιωμάτων και την τροποποίηση του άρθρου 7 της οδηγίας περί σημάτων, και σκοπεύει να προτείνει στο Συμβούλιο και το Κοινοβούλιο την τροποποίηση της σχετικής νομοθεσίας;

2. Συμμερίζεται η Επιτροπή τα επιχειρήματα που προβάλλουν όσοι τάσσονταιπέρ της τροποποίησης της νομοθεσίας, σύμφωνα με τα οποία η εκ νέου καθιέρωση των παράλληλων εισαγωγών μπορεί να προκαλέσει τη δραστική μείωση των τιμών καταναλωτή για ορισμένα προϊόντα που φέρουν εμπορικό σήμα μεταξύ 30 % και 50 %, και, συνεπώς, θα μπορούσε να επιτρέψει ετήσιες εξοικονομήσεις σε όλη την επικράτεια της ΕΕ έως και 35 έως 40 δισεκατομ. ευρώ;

3. Εκτός από τις παρατηρήσεις της στην έκθεσή της της 1ης Δεκεμβρίου 1999, έχει συγκεντρώσει στοιχεία η Επιτροπή που πιστοποιούν ότι η εμφάνιση πειρατικών προϊόντων έχει μειωθεί αισθητά μετά την απαγόρευση των παράλληλων εισαγωγών το 1995, ή διαθέτει στοιχεία που πιστοποιούν ότι η εμφάνιση πειρατικών προϊόντων έχει μάλλον αυξηθεί;

4. Πώς κρίνει η Επιτροπή τους ισχυρισμούς της βιομηχανίας προϊόντων που φέρουν εμπορικό σήμα, σύμφωνα με τους οποίους η μελλοντική καθιέρωση παράλληλων εισαγωγών θα είχε ως αποτέλεσμα τη μετάθεση θέσεων εργασίας από την ΕΕ σε τρίτες χώρες;

5. Συμμερίζεται η Επιτροπή την άποψη ότι με την αυξανόμενη ζήτηση ιδιωτών μέσω του Internet ανακύπτουν σημαντικά προβλήματα για το λιανικό εμπόριο και των πωλήσεων δι' αλληλογραφίας, εφόσον οι επιχειρήσεις αυτές δεν έχουν τη δυνατότητα να προμηθεύονται προϊόντα μέσω φθηνών παράλληλων εισαγωγών και να τα προσφέρουν σε σχετικά χαμηλές τιμές;

6. Σκοπεύει η Επιτροπή να καταστήσει το ζήτημα των διεθνών κανόνων ανάλωσης δικαιωμάτων στη νομοθεσία περί εμπορικών σημάτων αντικείμενο των προσεχών γύρων διαπραγματεύσεων σε επίπεδο ΠΟΕ; Εάν τούτο δεν συμβαίνει, σε ποιο λόγο οφείλεται;

(1) ΕΕ L 40 της 11.2.1989, σελ. 1.

Απάντηση του κ. Bolkestein εξ ονόματος της Επιτροπής

(10 Απριλίου 2000)

Η συζήτηση σχετικά με την ανάλωση του δικαιώματος συνεχίζεται με βάση ένα έγγραφο εργασίας τωνπηρεσιών της Επιτροπής(1), στο οποίο εξετάζονται ορισμένα βασικά θέματα. Το ενλόγω έγγραφο εργασίαςποβλήθηκε στο Συμβούλιο και στο Κοινοβούλιο. Υπό το φως αυτών των συζητήσεων και όλων των άλλων σχετικών παραγόντων, η Επιτροπή θα καθορίσει τη θέση της σχετικά με το ερώτημα της ανάλωσης των δικαιωμάτων που παρέχονται από τα εμπορικά σήματα, μόλις τούτο καταστεί κατάλληλο και εφικτό.

Η Επιτροπή θα ήθελε να παραπέμψει το αξιότιμο μέλος στην απάντηση που δόθηκε σε άλλες ερωτήσεις σχετικά με το ίδιο θέμα (κ. Lehne, γραπτές ερωτήσεις E-0362-3/00(2)).

1. Όπως αναφέρθηκε παραπάνω, η Επιτροπή θα λάβει θέση σχετικά με τη διεθνή ανάλωση μετά την ολοκλήρωση τωνπό εξέλιξη συζητήσεων. Είναι, κατά συνέπεια, πρόωρο στο στάδιο αυτό να αντιδράσουμε στην ερώτηση του αξιότιμου μέλους.

2. Όσον αφορά την αναφορά του αξιότιμου μέλους στην εκ νέου θέσπιση των παράλληλων εισαγωγών, η Επιτροπή θα ήθελε να τονίσει ότι οι συζητήσεις εστιάζονται στο ερώτημα της ανάλωσης των δικαιωμάτων που παρέχονται από τα εμπορικά σήματα. Πολλοί άλλοι παράγοντες έχουν αντίκτυπο στις παράλληλες

εισαγωγές, όπως είναι οι εισαγωγικοί δασμοί, οι εισαγωγικές ποσοστώσεις και οι κάθετες σχέσεις. Οπολογισμός των πιθανών επιπτώσεων στις τιμές καταναλωτών που παρουσίασε το αξιότιμο μέλος δενποστηρίζεται από τις πληροφορίες που παρέχονται στη μελέτη σχετικά με την ανάλωση, η οποία συντάχθηκε για λογαριασμό της Επιτροπής από το ερευνητικό ινστιτούτο NERA του Λονδίνου.

3. Η Επιτροπή θεωρεί ότι το φαινόμενο της παραποίησης / απομίμησης και της πειρατείας αποτελεί σοβαρό πρόβλημα. Πρέπει να αναλυθούν προσεκτικά οι πιθανές επιπτώσεις που μπορούν να έχουν τα σχετικά με την ανάλωση καθεστώτα στο πρόβλημα αυτό. Η Επιτροπή δεν έχει λάβει μέχρι στιγμής οποιαδήποτε πληροφορία σχετικά με τον πιθανό αντίκτυπο που μπορεί να έχει μια απαγόρευση στις παράλληλες εισαγωγές.

4. Εξακολουθεί να εξετάζεται το ερώτημα του πιθανού αντίκτυπου που μπορεί να έχει στην απασχόληση μια αλλαγή του καθεστώτος ανάλωσης και είναι πολύ πρόωρη η εξαγωγή οποιουδήποτε συμπεράσματος από την ενλόγω εξέταση.

5. Το αξιότιμο μέλος έθεσε ένα ενδιαφέρον και σημαντικό ερώτημα που αφορά τον πιθανό αντίκτυπο του ηλεκτρονικού εμπορίου στο θέμα της ανάλωσης. Το ερώτημα αυτό βρίσκεταιπό εξέταση από την Επιτροπή και αποτελεί αντικείμενο προτεραιότητας.

6. Στο έγγραφο τωνπηρεσιών της Επιτροπής αναφέρονται διάφορες εναλλακτικές δυνατότητες για την αλλαγή του σημερινού καθεστώτος σχετικά με την ανάλωση. Μια από τις ενλόγω δυνατότητες είναι να τεθεί το ερώτημα αυτό σε διμερές ή πολυμερές επίπεδο με τρίτες χώρες. Όταν η Επιτροπή θα καθορίσει τη θέση της σχετικά με το θέμα της ανάλωσης, θα εξεταστεί και το εάν το ενλόγω θέμα θα τεθεί επίσης στις μελλοντικές διαπραγματεύσεις του Παγκόσμιου Οργανισμού Εμπορίου (ΠΟΕ).

(1) SEC(1999)2033.

(2) βλέπε σελίδα 139.